**Brezplačna delavnica
PRIPRAVA NA ZAPOSLITVENI RAZGOVOR**

****

**KDAJ?**

**18. 3. 2014,** od 8.50 do 13.50 ure

**20. 3. 2014,** od 9.40 do 13.45 ure in

**24. 3. 2014,** od 13.00 do 16.15 ure

**KJE?**

**Na UP FTŠ - Turistici, Obala 11a, 6320 Portorož**

Vabimo vas, da se nam pridružite na brezplačni delavnici, ki jo Univerza na Primorskem organizira v okviru projekta **UP Univerzitetni karierni center**.

Na delavnici bodo predstavljene glavne značilnosti zaposlitvenega razgovora, tako neposredno pri delodajalcu kot tudi pri najeti agenciji. **Zaposlitveni razgovor** se začne že mnogo pred samim dogodkom; potrebna je namreč dobra in celovita priprava nanj, ki jo tvori več dejavnikov, med njimi zlasti pridobitev pravih informacij o organizaciji ter dobra osebna in psihična priprava. Na delavnici bodo potekale simulacije zaposlitvenih razgovorov, udeleženci pa se boste lahko preizkusili tudi z diagnostičnim orodjem **Moje karierno sidro.** Po zaključkudelavnice prejmete potrdilo o udeležbi.

Z nami bo **dr. Danijela Brečko**, diplomirana pedagoginja in sociologinja, ki je magistrirala s področja osebnega razvoja odraslih ter doktorirala s področja načrtovanja kariere. Njena strokovna področja so: osebni in karierni razvoj, osebna energija in energija organizacij, čustvena inteligenca in vedenjske kompetence, anti-mobing in nenasilna komunikacija; timsko delo, izobraževanje izobraževalcev in izobraževalni management.

Prijave zbiramo **do ponedeljka, 17. 3. 2014, oziroma do zapolnitve mest**, na e-naslovu: blanka.palcic@upr.si. Pohitite s prijavo!

Za morebitne informacije lahko pokličete na tel: 05/ 611 75 08, Blanka Palčič, Karierni center – služba za vseživljenjsko karierno orientacijo Univerze na Primorskem.

Načrtujte svojo karierno pot že danes in se nam pridružite!